Les oracles de Michel de Nostredame/Tome 2/Partie 2/Section II/Centurie VIII
<div class="text">

8:1 

PAU, NAY, LORON plus feu qu'a  sang sera,

Laude nager, fuir grand aux surrez:

Les agassas entree refusera,

Pampon, Durance les tiendra enferrez.

8:2

Condon et aux et autour de Mirande

Je voy du ciel feu qui les environne:

Sol Mars conjoint au Lyon puis marmande

Fouldre, grand gresle, mur tombe dans Garonne.

8:3

Au fort chasteau de Viglanne et Resviers

Sera serré le puisnay de Nancy:

Dedans Turin seront ards les premiers

Lors que de dueil Lyon sera transy.

8:4

Dedans Monech le coq sera receu,

Le Cardinal de France apparoistra

Par Logarion Romain sera deceu,

Foiblesse a  l'Aigle, et force au coq naistra.

8:5

Apparoistra temple luisant orné,

La lampe et cierge a  Borne et Bretueil:

Pour la lucerne le canton destorné,

Quand on verra le grand coq au cercueil.
8:6

Charte fulgure a  Lyon apparente

Luysant, print Malte, subit sera estainte:

Sardon, Mauris traitera decepvante,

Geneue a  Londes a  coq trahison fainte.

8:7

Verceil, Milan donra intelligence

Dedans Tycin sera faite la paye.

Courir par Siene eau, sang feu par Florence,

Unique choir d'hault en bas faisant maye.

8:8

Pres de Linterne dans de tonnes fermez,

Chivaz fera pour l'aigle la menee,

L'esleu chassé luy ses gens enfermez,

Dedans Turin rapt espouse emmenee.

8:9

Pendant que l'aigle et le coq a  Savone

Seront vnis, Mer Levant et Ongrie,

L'armee a  Naples, Palerne, Marque d'Ancone,

Rome, Venise par Barb' horrible crie.

8:10

Puanteur grande sortira de Lausanne,

Qu'on ne seura l'origine du fait.

L'on mettra hors toute la gent loingtaine,

Feu veu au ciel, peuple estranger deffait.

8:11

Peuple infiny paroistra a  Vicence

Sans force, feu brusler la basilique:

Pres de Lunage deffait grand de Valence,

Lors que Venise par more prendra pique.

8:12

Apparoistra aupres de Buffaloree

L'hault et procere entré dedans Milan,

L'abbé de Foix avec ceux de saint Morre

Feront la forbe abillez en vilan.

8:13

Le croisé fere par amour effrenee

Fera par Praytus Bellesophon mourir,

Classe a  mil ans la femme forcenee

Beu le breuvage, tous deux apres perir.

8:14

Le grand credit d'or, d'argent l'abondance

Fera aveugler par libide honneur,

Sera cogneu d'adultere l'offense

Qui parviendra a  son grand deshonneur.

8:15

Vers Aquilon grands efforts par homasse

Presque l'Europe et l'univers vexer,

Les deux eclipse mettra en tel chasse,

Et aux Pannons vie et mort renforcer.

8:16

Au lieu que HIERON fait sa nef fabriquer,

Si grand deluge sera et si subite,

Qu'on n'aura lieu ne terre s'ataquer,

L'onde monter Fesulan Olympique.

8:17

Les biens aisez subit seront desmis,

Par les trois freres le monde mis en trouble.

Cité marine saisiront ennemis,

Fain, feu, sang, peste, et de tous maux le double.

8:18

De Flora issue de sa mort sera cause,

Vn temps deuant par jeune et vieille bueyra,

Par les trois lys luy feront telle pause,

Par son fruit sauve comme chair crue mueyre.

8:19

A soubstenir la grande cappe troublee,

Pour l'esclaircir les rouges marcheront:

De mort famille sera presque accablee,

Les rouges rouges le rouge assomeront.

8:20

Le faux messaige par election fainte,

Courir par urban rompue pache arreste:

Voix acheptees, de sang chappelle tainte,

Et a  un autre l'empire contraicte.

8:21

Au port de Agde trois fustes entreront,

Portant l'infect, non foy et pestilence,

Passant le pont mil milles embleront,

Et le pont rompre a  tierce resistance.

8:22

Gorsan, Narbonne, par le sel advertir

Tucham, la grace Parpignan trahie,

La ville rouge n'y voudra consentir,

Par haulte vol drap gris vie faillie.

8:23

Lettres trouvees de la roine les coffres,

Point de subscrit sans aucun non d'hauteur:

Par la police seront caché les offres,

Qu'on ne scaura qui sera l'amateur.

8:24

Le lieutenant a  l'entree de l'huys,

Assommera le grand de Perpignan,

En se cuidant saulver a  Monpertuis,

Sera deceu bastard de Luisgnan.

8:25

Coeur de l'amant ouvert d'amour fertive

Dans le ruisseau fera ravir la Dame:

Le demy mal contrefera lassive,

Le pere a  deux privera corps de l'ame.

8:26

De Caton es trouves en Barcellonne,

Mys descouvers lieu retrouvers et ruyne,

Le grand qui tient ne tient vouldra Pamplonne,

Par l'abbaye de Monferrat bruyne.

8:27

La voye auxelle l'une sur l'autre forniz

Du muy desert hor mis brave et genest,

L'escript d'empereur le fenix

Veu en celuy ce qu'a  nul autre n'est.

8:28

Les simulacres d'or et d'argent enflez,

Qu'apres le rapt au lac furent gettez,

Au desouvert estaincts tous et troublez,

Au marbre escript, prescript intergetez.

8:29

Au quart pillier l'on sacre a  Saturne,

Par tremblant terre et deluge fendu

Soubz l'edifice Saturnin trouuee urne,

D'or Capion ravy et puis rendu.

8:30

Dedans Tholoze non loing de Beluzer,

Faisant un puys loing, palais d'espectacle,

Tresor trouvé un chacun ira vexer,

Et en deux locz et pres delvasacle.

8:31

Premier grand fruit le Prince de Perquiere

Mais puis viendra bien et cruel malin,

Dedans Venise perdra sa gloire fiere,

Et mis a  mal par plus joune Celin.

8:32

Garde toy roy Gaulois de ton nepveu,

Qui fera tant que ton unique fils

Sera meutry a  Venus faisant voeu;

Accompaigné de nuit que trois et six.

8:33

Le grand naistra de Veronne et Vincence,

Qui portera un surnom bien indigne

Qui a  Venise vouldra faire vengeance,

Luy mesme prins homme du guet et signe.

8:34

Apres victoire du Lyon au Lyon

Sur la montaigne de JURA Secatombe

Delues et brodes septieme million

Lyon, Ulme a  Mausol mort et tombe.

8:35

Dedans l'entree de Garonne et Bayse

Et la forest non loing de Damazan

Du marsaves gelees, puis gresle et bize

Dordonnois gelle par erreur de mezan.

8:36

Sera commis conte oingdre aduché

De Saulne et sainct Aulbin et Bell'oeuvre

Paver de marbre de tours loing espluché

Non Bleteram resister et chef d'oeuvre.

8:37

La forteresse aupres de la Tamise

Cherra par lors le Roy dedans serré:

Aupres du pont sera veu en chemise

Un devant mort, puis dans le fort barré.

8:38

Le Roy de Bloys dans Avignon regner

Un autre fois le peuple emonopole

Dedans le Rhosne par murs fera baigner

Jusques a  cinq le dernier pers de Nolle.

8:39

Qu'aura esté par Prince Bizantin,

Sera tollu par prince de Tholoze.

La foy de Foix par le chef Tholentin

Luy faillira, ne refusant l'espouse.

8:40

Le sang du Juste par Taurer la daurade,

Pour se venger contre les Saturnins

Au nouveau lac plongeront la marynade,

Puis marcher contre les Albanins.

8:41

Esleu sera Renad ne sonnant mot,

Faisant le faint public vivant pain d'orge,

Tyranniser apres tant a  un cop,

Mettant a  pied des plus grands sus la gorge.

8:42

Par avarice par force et violence

Viendra vexer les siens chiefz d'Orleans,

Pres saint Memire assault et resistance

Mort dans sa tante diront qu'il dort leans.

8:43

Par le decide de deux choses bastars,

Nepveu du sang occupera le regne,

Dedans lectoyre seront les coups de dars,

Nepveu par peur plaire l'enseigne.

8:44

Le procree naturel dogmion,

De sept a  neuf du chemin destorner:

A roy de longue et amy au my hom.

Doit a  Navarre fort de PAU prosterner.

8:45

La main escharpe et la jambe bandee,

Longs puis nay de Calais portera,

Au mot du guet la mort sera tardee,

Puis dans le temple a  Pasques saignera.

8:46

Pol mensolee mourra trois lieus du Rosne,

Fuis les deux prochains tarasc destrois:

Car Mars fera le plus horrible trosne,

De coq eet d'aigle de France freres trois.

8:47

Lac Trasmenien portera tesmoignage,

Des conjurez serez dedans Perouse,

Un despolle contrefera le sage:

Truant Tedesque de sterne et minuse.

8:48

Saturne en Cancer, Jupiter avec Mars,

Dedans Feurier Chaldondon salvaterre.

Sault Castalon affailly de trois pars,

Pres de Verbiesque conflit mortelle guerre.

8:49

Saturn: au beuf joue en l'eau, Mars en fleiche,

Six de Fevrier mortalité donra,

Ceux de Tardaigne a  Briges si grand breche,

Qu'a  Ponteroso chef Barbarin mourra.

8:50

La pestilence l'entour de Capadille,

Un autre faim pres de Sagont s'appreste:

Le chevalier bastard de bon senille,

Au grand de Thunes fera trancher la teste.

8:51

Le Bizantin faisant oblation,

Apres avoir Cordube a  foy reprinse:

Son chemin long repos pamplation,

Mer passant proy par la Colongna prinse.

8:52

Le roy de Bloys dans Avignon regner.

D'amboise et seme viendra le long de Lyndre:

Ongle a  Poytiers sainctes aesles ruiner,

Devant Boni.

8:53

Dedans Bolongne vouldra laver ses fautes,

Il ne pourra au temple du soleil,

Il volera faisant choses si haultes,

En hierarchie n'en fut oncq un pareil.

8:54

Soubz la colleur du traicté mariage,

Fait par magnamine par grand Chyren selin:

Quintin, Arras recouvrez au voyage,

D'espaignolz fait second banc macelin.

8:55

Entre deux fleuves se verra enserré,

Tonneaux et caques unis a  passer outre:

Huict poutz rompus chef a  tant enferré,

Enfans parfaictz sont jugetez en coultre.

8:56

La bande foible la terre occupera,

Ceux de hault lieux feront horribles cris:

Le gros troppeau d'estre coin troublera,

Tombe pres D. nebro descouvers les escris.

8:57

De soldat simple parviendra en empire,

De robe courte parviendra a  la longue:

Vaillant aux armes en Eglise on plus pyre,

Vexer les prestres comme l'eau fait l'esponge.

8:58

Regne en querelle aux freres divisé,

Prendre les armes et le nom Britannique:

Tiltre Anglican sera tard advisé,

Surprins de nuict mener a  l'air Gallique.

8:59

Par deux foix hault, par deux foix mis a  bas,

L'orient aussi l'occident faiblira:

Son adversaire apres plusieurs combats,

Par mer chasse au besoin faillira.

8:60

Premier en Gaule, premier en Romanie,

Par mer & terre aux Angloys & Paris,

Merveilleux faitz par celle grand maisnie,

Violant terax damnera Nolaris.

8:61

Jamais par le descouvrement du jour,

Ne parviendra au signe sceptrifere:

Que tous ses sieges ne soient en sejour,

Portant du coq don du TAG amifere.

8:62

Lors qu'on verra expiler le saint temple,

Plus grand du rosne leurs sacrez profaner:

Par eux naistra pestilence si ample.

Roy fuit injuste ne fera condamner.
8:63

Quand l'adultere blessé sans coup aura,

Merdry la femme et les filz par despit,

Femme assoumee l'enfant estranglera:

Huit captifz prins, s'estouffer sans respit.

8:64

Dedans les isles les enfans transportez,

Les deux de sept seront en desespoir:

Ceux du terrouer en seront supportez,

Nom pelle prins des ligues fuy l'espoir.

8:65

Le vieux frustré du principal espoir,

Il parviendra au chef de son empire:

Vingt mois tiendra le regne a  grand pouvoir,

Tiran, cruel en delaissant un pire.

8:66

Quand l'escriture D.M. trouvee,

Et caue antique a  lampe descouverte,

Loy, Roy, et Prince Ulpian esprouvee,

Pavillon rogne et Duc sous la couverte.

8:67

PAR. CAR. NERSAF, a  ruine grand discord,

Ne l'un ne l'autre aura election,

Nersaf du peuple aura amour et concorde,

Ferrare, Callonne grande protection.

8:68

Vieux Cardinal par le jeune deceu,

Hors de sa change se verra desarmé:

Arles ne monstres double soit aperceu,

Et liqueduct et le Prince embausmé.

8:69

Aupres du jeune le vieux ange baisser,

Et le viendra surmonter a  la fin:

Dix ans esgaux aux plus vieux rabaisser,

De trois deux l'un huitiesme seraphin.

8:70

Il entrera vilain mechant, infame

Tyrannisant la Mesopotamie,

Tous amis faict d'adulterine d'ame,

Terre horrible noir de phisonomie.

8:71

Croistra le nombre si grand des astronomes

Chassez, bannis et livres censurez,

L'An mil six cents sept par sacre glomes,

Que nul aux sacres ne seront asseurez.

8:72

Champ Perusin d'enorme deffaite,

Et le conflict tout aupres de Ravenne,

Passage sacre lors qu'on fera la feste,

Vainqueur vaincu cheval manger la venne.

8:73

Soldat Barbare le grand Roy frappera,

Injustement non esloigné de mort

L'avare mere du fait cause sera,

Conjurateur et regne en grand remort.

8:74

En terre neufue bien auant Roy entré,

Pendant subges lui viendront faire acueil:

Sa perfidie aura tel rencontré,

Qu'aux citadins lieu de feste et recueil.

8:75

Le pere et fils seront meurdris ensemble,

Le prefecteur dedans son pavillon:

La mere a  Tours du filz ventre aura enfle,

Criche verdure de failles papillon.

8:76

Plus Macelin que roy en Angleterre,

Lieu obscure nay par force aura l'empire:

Lasche sans foy sans loy saignera terre,

Son temps s'approche si presque je soupire.

8:77

L'antechrist trois bien tost annichilez,

Vingt et sept ans sang durera sa guerre:

Les heretiques mortz, captifs, exilez,

Sang corps humain eau rogi gresler terre.

8:78

Un bragamus avec la langue torte,

Viendra des dieux le sanctuaire:

Aux heretiques il ouvrira la porte,

En suscitant l'eglise militaire.

8:79

Qui par fer pere perdra nay de Nonnaire,

De Gorgon sur la sera sang perfetant:

En terre estrange fera si tant de taire,

Qui bruslera luy mesme et son enfant.

8:80

Des innocens le sang de vefue et vierge,

Tant de maulx faitz par moyen se grand Roge:

Saintz simulacres tremper en ardent cierge,

De frayeur crainte ne verra nul que boge.

8:81

Le neuf empire en desolation,

Sera changé du pole aquilonaire:

De la Sicile viendra l'esmotion,

Troubler l'emprise a  Philip tributaire.

8:82

Ronge long, sec faisant du bon valet,

A la parfin n'aura que son congie:

Poignant poyson et lettres au collet,

Sera saisi eschappe en dangie.

8:83

Le plus grand voile hors de port de Zara,

Pres de Bisance fera son entreprinse,

D'ennemy parte et l'amy ne sera,

Le tiers a  deux fera grand pille et prinse.

8:84

Paterne orra de la Sicile crie,

Tous les aprests du goulphre de Trieste,

Qui s'entendra jusque a  la Trinacrie

Tant de voiles, fuy, fuiz, l'horrible peste.

8:85

Entre Bayonne et a  Saint Jean de Lux

Sera posé de Mars la promottoire

Aux Hanix d'Aquilon Nanar hostera lux,

Puis suffocqué au lict sans adjutoire.

8:86

Par Arani Tholoser ville franque,

Bande infini par le mont Adrian,

Passe riviere, Hutin par pont la planque

Bayonne entrera tous Bihoro criant.

8:87

Mort conspiree viendra en plein effect,

Charge donnee et voyage de mort:

Esleu, cree receu par siens deffait.

Sang d'innocence devant foy par remort.

8:88

Dans la Sardaigne un noble Roy viendra,

Qui ne tiendra que trois ans le royaume.

Plusieurs couleurs auec soy conjoindra,

Luy mesmes apres soin someil marrit scome.

8:89

Pour ne tumber entre mains de son oncle,

Qui ses enfans par regner trucidez.

Orant au peuple mettant pied sur Peloncle

Mort et traisné entre chevaulx bardez.

8:90

Quand des croisez un trouvé de sens trouble,

En lieu du sacre verra un boeuf cornu:

Par vierge porc son lieu lors sera comble,

Par roy plus ordre ne sera soustenu.

8:91

Frymy les champs des Rodans entrees

Oa` les croysez seront presques unis,

Les deux brassieres en Pisces rencontrees

Et un grand nombre par deluge punis.

8:92

Loin hors du regne mis en hazard voyage

Grand host duyra pour soy l'occupera,

Le roy tiendra les siens captif ostrage

A son retour tout pays pillera.

8:93

Sept mois sans plus obtiendra prelature

Par son deces grand scisme fera naistre:

Sept mois tiendra un autre la preture

Pres de Venise paix, union renaistre.

8:94

Devant le lac ou plus cher fut getté

De sept mois, et son host desconfit

Seront Hispans par Albanois gastez,

Par delay perte en donnant le conflict.

8:95

Le seducteur sera mis en la fosse,

Et estaché jusques a  quelque temps,

Le clerc uny le chef avec sa crosse

Pycante droite attraira les contens.

8:96

La synagogue sterile sans nul fruit

Sera receu entre les infideles,

De Babylon la fille du porsuit

Misere et triste lui trenchera les aisles.

8:97

A fin du VAR changer les pompotans,

Pres du rivage les trois beaux enfants naistre:

Ruyne au peuple par aage competans,

Regne au pays changer plus voir croistre.

8:98

Des gens d'eglise sang sera espandu,

Comme de l'eau en si grand abondance:

Et d'un long temps ne sera restranché,

Ve ve au clerc ruyne et doleance.

8:99

Par la puissance des trois rois tempoulz,

En autre lieu sera mis le saint siege:

Oa` la substance et de l'esprit corporel,

Sera remis et receu pour vray siege.

8:100

Pour l'abondance de larme respandue,

Du hault en bas par le bas au plus hault.

Trop grande foir par jeu vie perdue,

De soif mourir par habondant deffault.